19. 11. 84 De Europæiske Fællesskabers Tidende Nr. C 307/9 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 219. plenarforsamling (mødet den 
26. september 1984) enstemmigt følgende udtalelse: 
1. Det økonomiske og sociale Udvalg støtter Kommis­
sionens bestræbelser for harmonisering af sommertiden. 
Derfor glæder det sig over forslaget til Rådets 3. direktiv, 
som indebærer, at der fra 1986 indføres fælles datoer for 
sommertidens ophør i Fællesskabet. Dermed er sommer­
tidens begyndelse og ophør fastlagt i alle medlemsstater, 
og transport, energiforsyning og nyhedsmedier bliver i 
vidt omfang befriet for de bekostelige problemer, som de 
forskellige omstillinger og tidsforskelle har påført dem. 
2. Skønt man i Kommissionens forslag ikke fuldt ud 
har taget hensyn til ø-staternes særlige situation og 
dermed henlagt sommertidens afslutning til novem­ber (1), sker der dog i og med nyordningen en udvidelse af 
sommertidens længde på fastlandet. På den baggrund 
mener Udvalget, at fordelene ved at indføre samme 
sommertidsperiode overalt langt overstiger de få ulem­
per, som periodens afkortning eventuelt kan påføre 
ø-staterne. Udvalget anbefaler Rådet i Fællesskabets 
interesse at overvinde de meningsforskelle der stadig 
består mellem nogle medlemslande, så Kommissionens 
direktivforslag kan vedtages. 
(') Se Udvalgets udtalelse om Kommissionens forslag til Rådets 
første direktiv om bestemmelser vedrørende sommertid, 
EFT nr. C 131 af 12. 6. 1976, s. 12. 
Bruxelles, den 26. september 1984. 
Francis CEYRAC 
Formand for 
Det økonomiske og sociale Udvalg 
Udtalelse om forslag til Rådets forordning om ændring af forordning (EØF) nr. 754/76 om 
den toldbehandling, som skal anvendes for returvarer ved genindførsel til Fællesskabets 
toldområde 
(84/C 307/05) 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 87 af 29. marts 1984, side 3. 
A. UDTALELSENS JURIDISKE GRUNDLAG 
Rådet for De europæiske økonomiske Fællesskaber besluttede den 3. april 1984 under 
henvisning til artikel 198 i EØF-traktaten at anmode om Det økonomiske og sociale Udvalgs 
udtalelse om det nævnte emne. 
Procedure 
Afdelingen for industri, handel, håndværk og tjenesteydelser fik pålagt det forberedende 
arbejde og vedtog med Paul Broicher som ordfører sin udtalelse den 5. september 1984. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 219. plenarforsamling den 26. og 
27. september 1984, mødet den 26. september, enstemmigt følgende udtalelse. 
Nr. C 307/10 De Europæiske Fællesskabers Tidende 19. 11. 84 
1. Afdelingen godkender ændringen af grundforord­
ningen. Ændringen er et positivt skridt i retning af 
harmonisering af lovgivning og administrative bestem­
melser på et område, hvor der hidtil har været flere 
særskilte regelsæt gældende, således at identiske sager, i 
overensstemmelse med praksis, får samme toldretlige 
behandling. 
2. Lovgivningen ville imidlertid efter Udvalgets 
mening komme i bedre overensstemmelse med praksis, 
dersom artikel 13 tillod en vare at blive genindført til et 
andet medlemsland end eksportlandet på knapt så strenge 
betingelser. 
2.1. De monetære udligningsbeløb, som i øjeblikket 
gælder for visse medlemsstater, skal være med til at 
forebygge forstyrrelser på det fælles landbrugsmarked. 
De anvendes både i samhandelen med tredjelande og i den 
interne EF-samhandel og gælder følgelig også for retur-
varer, som genindføres til et andet medlemsland. I den 
forbindelse opstår der imidlertid vanskeligheder på grund 
af de løbende ændringer i de monetære udligningsbeløb. Uindskrænket tilladelse til genindførel til et andet med­
lemsland end eksportlandet kan derfor føre til spekula­
tionsgevinster. Forbud mod genindførsel til et andet 
medlemsland må dog ikke føre til, at varer toldbehandles 
forskelligt, alt efter om en medlemsstat anvender udlig­
ningsbeløb eller ej. 
2.2. Efter Udvalgets opfattelse bør man både undgå 
uønskede fordele og sørge for toldmæssig ligebehandling 
af varer. Ændrer de monetære udligningsbeløb sig ikke 
mellem tidspunket for udførslen og indførslen, kan der 
ikke uden videre fremkomme gevinster. Ændres de 
monetære udligningsbeløb derimod, må ændringerne 
ikke føre til fordele. Når der er tale om gevinster, som 
skyldes ændringer på eksportsiden, bør de lokale kompe­
tente myndigheder udstede passende dokumentation. 
2.3. Sikres det på denne måde, at der ikke bliver tale 
om urimelige gevinster, er der intet til hinder for 
genindførsel til et andet medlemsland end eksportlandet. 
Udvalget henstiller, at artikel 13 ændres i overensstem­
melse med ovenstående. 
Bruxelles, den 26. september 1984. 
Francois CEYRAC 
Formand for 
Det økonomiske og sociale Udvalg 
Udtalelse om udviklingen i den sociale situation i Fællesskabet i 1983 
(84/C 307/06) 
A. UDTALELSENS JURIDISKE GRUNDLAG 
Kommissionen for De europæiske Fællesskaber besluttede den 7. juni 1984 under henvisning 
til EØF-traktatens artikel 122, at anmode om Det økonomiske og sociale Udvalgs udtalelse om 
det nævnte emne. 
Procedure 
Det forberedende arbejde henvistes til Udvalgets afdeling for sociale anliggender, som 
udarbejdede sin udtalelse den 21. juni 1984 på grundlag af ordfører Danilo Beretta's 
beretning. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog den 26. september 1984 på sin 219. plenarforsam­
ling, med 85 stemmer imod 34 og 10 hverken for eller imod, følgende udtalelse: